
Pratimų nugarai – be pastangų ir be praikaito liejimo

Daugelis sveikatos problemų, o tarp jų ir nugaros skausmai, yra „modernaus“ mūsų gyvenimo būdo pasekmė. Mes per ilgai sėdime – mokyklos suoluose, darbe ir netgi laisvalaikiu. Mes prarandame natūralų raumenyno treniravimą dėl judėjimo trūkumo, ir tai vėliau tampa rizikos faktoriumi mūsų sveikatai. Nugaros raumenų stiprinimas bei pakankamas judėjimas ne tik apsaugo nuo  galimų nugaros skausmų, bet tuo pačiu padeda išlaikyti viso kūno sveikatą, stimuliuoja protą.
Egzistuoja daug sunkių ir varginančių treniravimosi metodų, tačiau jie išeikvoja daug laiko ir pinigų, bei dažniausiai turi prasmę ir yra efektyvūs tik atliekant pratimus specialisto priežiūroje. Nepaisant to, ne visi mėgaujasi atlikdami šiuos fizinius pratimus. Vietoj to, Original PEZZI® mankštos kamuolys siūlo galimybę treniruoti nugarą be pastangų ir prakaito liejimo jūsų laisvo nuo darbo ar laisvalaikio metu. Tiesiog kartais atsisėskite ant Original PEZZI® mankštos kamuolio ir manykite, kad jis yra tarsi judanti kėdė, kuri stimuliuoja nugaros raumenis, prilaikančius nugarą ir padedančius išlaikyti pusiausvyrą. Tokiu būdu jūs sėdite jau nebe statiškai, o dinamiškai. Tai yra paprastas tačiau išmėgintas ir veiksmingas nugaros treniravimo būdas, kuris netgi gali būti ir kaip pramoga.
Šioje brošiūroje yra pateikiamos visos instrukcijos ir pasiūlymai, padėsiantys pasiekti geriausių rezultatų naudojant Original PEZZI® mankštos kamuolį.

Dvigubos „S“ taisyklinga laikysena
Mūsų stati laikysena, kūno svorio (galvos, krūtinės ir juosmens) išlaikymas, liemens judinimas yra sąlygoti stuburo sandaros bei jo sąveikos su raumenimis. Teisingoje pozicijoje stuburas atrodo tarsi dviguba „S“. Atskirų kūno dalių (dubens, krūtinės, galvos) svorio centrai yra išdėstyti vertikalioje linijoje, ir tai yra teisingiausia svorio paskirstymo linija audiniams.
Judėjimas maitina audinius

Kiekvienai mūsų kūno ląstelei reikia pagrindinių medžiagų jų mitybai ir augimui. Deja, tik 10% mūsų organizmo yra tiesiogiai susiję su kraujotaka. Likę audiniai reikiamas mitybai medžiagas gauna iš aplinkui. Judėjimas ir laikysenos kitimas, priklausomai nuo generuojamo skirtingo spaudimo, yra paverčiami tarsi į „pompos efektą“ ir tai yra maistinių medžiagų transportavimo pagrindas.
Išvados:

Netaisyklinga laikysena sukelia svorio paskirstymo disbalansą ir taip kenkia audiniams; taisyklinga laikysena ir iš to kylantis teisingas svorio paskirstymas apsaugo audinius. Judėjimas ir dėl to kintantis svorio pasiskirstymas tiekia audiniams reikiamas maistines medžiagas išlaikydamas juos elastingus ir atsparius, bei treniruoja raumenis.

Dubuo ir nuožulnus stuburo pagrindas

Kryžkaulis kartu su dubeniu sudaro ne horizontalią plokštumą, o nuožulnų, palinkusį į priekį pagrindą stuburui. Taip suformuotas kampas yra kompensuojamas apatiniu pleišto formos juosmens slanksteliu bei dviem tarpslanksteliniais, taip pat pleišto formos, diskais. Stuburas yra dvigubos „S“ formos, taigi krūtinės ir galvos svorio centras yra toje pačioje optimalioje svorio pasiskirstymo linijoje.
Slankstelių anatomija ir funkcija

Mūsų stuburą sudaro 33-34 slanksteliai. Kiekvienas slankstelis susideda iš slankstelio kūno, slankstelinio arba nervinio lanko bei skersinių ir keterinės ataugų, sąnarių. Slankstelių kūnai priekinėje stuburo dalyje suformuoja stiprų tuščiavidurį stulpą – kanalą, kuris apsaugo jo viduje esančias stuburo smegenis. Prie užpakalinės dalies, keterinės ir skersinių ataugų, yra prisitvirtinę raumenys. Slankstelio sąnariai sudaro jungtį tarp dviejų slankstelių, ir, sąveikaujant su tarpslanksteliniais diskais, leidžia jiems ir atskiroms stuburo dalims judėti. 
Tarpslanksteliniai diskai ir jų smūgius absorbuojanti funkcija

Tarpslanksteliniai diskai – elastinė kremzlinė atrama su minkštu branduoliu – veikia kaip amortizatoriai. Jie neturi kraujo indų. Taigi, kad išlaikytų elastingumą, jų maistinių medžiagų tiekimas, būtinas mitybai ir augimui, turi būti garantuojamas taip vadinamu „pompos efektu“. O jis įmanomas tik tuomet, kai mes užsiimame fizine veikla.
Raumenų efektyvumas
Išlaikyti stuburą idealioje padėtyje reiškia didelę raumenų ištvermę. Tik treniruoti raumenys bėgant laikui gali garantuoti panašų poveikį.

Sėdime tarsi stovėtume!

Dubuo ir kryžkaulis sudaro stuburo pagrindą. Teisinga dubens padėtis yra labai svarbi visai nugarai, tiek stovint, tiek sėdint. Sėdimoji pozicija gerokai vargina nugarą. Geriausias būdas paskirstyti svorį sėdint yra dvigubos „S“ padėtis, kai dubuo kiek įmanoma labiau išlaikomas tokioje pačioje pozicijoje, kaip ir stovint. Tradiciniai horizontalūs paviršiai, ant kurių mes esame įpratę sėdėti, neleidžia dubeniui lengvai užimti teisingos padėties – faktiškai mes dažniausiai sėdime atsilenkę atgal palyginus su dubeniu ir remiamės ant uodegikaulio. Viršutinė kūno dalis sukumpsta. Tokia poza atrodo labai patogi, tačiau su laiku pastebime, kad ji nesuteikia mums sveikatos. Tarpslanksteliniai diskai yra veikiami netolygaus spaudimo, raumenys ir sausgyslės yra kieti dėl nuolatinės įtampos, organai suartėja bei sumažėja erdvė, reikalinga teisingam kvėpavimui. Nebeužtikrinama gera kraujotaka ir audinių mityba, sutrumpėja raumenys, lydi įtampa, nuovargis.

Dėka savo formos, Original PEZZI® mankštos kamuolys yra efektyvi priemonė išlaikyti teisingą dubens poziciją ir tiesią kūno laikyseną. Mes teisingai sėdime ir, tuo pačiu, treniruojame nugaros raumenis – be pastangų ir prakaito liejimo.        
Original PEZZI® mankštos kamuolys: tobulas kėdės variantas

Sėdėkite dinamiškai!

Sėdėjimas neturėtų būti pasyvi veikla. Nežymios, beveik nepastebimos pastangos išlaikyti laikyseną sukuria dinaminį sėdėjimo būdą, aktyviai naudoja nugaros raumenis. Original PEZZI® mankštos kamuolys yra paprastas kėdės variantas, o ne jos alternatyva. Svarbu yra išmokti teisingai ir tiesiai sėdėti ant kamuolio, o atsiradus pirmiesiems nuovargio požymiams padaryti pauzę ar grįžti ant įprastinės kėdės su atlošu. 
Penkios pagrindinės teisingos sėdėjimo pozos taisyklės

1. Pasirinkite jums tinkamo diametro kamuolį
Sėdint, sėdmenys turi būti šiek tiek aukščiau nei keliai. Tik tokiu atveju bus užtikrinama teisingiausia dubens, o tuo pačiu ir stuburo, pozicija.
Ūgis
iki
140 cm 
Kamuolio diametras 
42 cm


iki
155 cm 


53 cm


iki
175 cm 


65 cm


virš
175 cm 


75 cm

2. Laikykitės tvirtai

Atsisėskite ant Original PEZZI® mankštos kamuolio. Kojas išžerkite, pėdas laikykite ant žemės, kad išlaikytumėte lygsvarą. Šlaunys turi būti nukreiptos ta pačia kryptimi, kaip ir pėdos. Tokiu būdu išvengsite netolygaus svorio paskirstymo kelių ir pėdų sąnariams. Tvirtai laikykite pėdas šioje pozicijoje, kad išvengtumėte slydimo.
3. Įtaisykite dubenį

Pakiškite rankas (delnais į viršų) tarp kamuolio ir sėdmenų. Pajudinkite dubenį pirmyn ir atgal (priverčiant kamuolį lėtai judėti) tol, kol įtaisysite abu sėdynkaulius į patogią padėtį. Kai pajusite, kad kūno padėtis dubens atžvilgiu tapo vertikali, tai reikš, kad priėmėte idealią poziciją dubeniui. Padėkite rankas ant kamuolio šonų, liesdami jį pirštų galiukais. Išlaikykite šią poziciją.
4. Ištieskite krūtinės ląstą

Pasitikrinkite, kokia yra krūtinės ląstos pozicija. Įsivaizduokite, kad jums ant krūtinės yra užkabintas prožektorius. Prožektoriaus šviesa turėtų šviesti tiesiai į priekį, neapšviesdama nei grindų, nei lubų. Nuleiskite rankas, kad jos laisvai kabėtų šonuose arba padėkite jas laisvai ant šlaunų. Kvėpuokite įprastai, išlaikykite šią poziciją.
5. Šiuo būdu viskas yra subalansuota

Ištempkite kaklą. Padėkite sau įsivaizduodami marionetę, pakabintą už plaukų. Galva tarsi ilsisi ant kaklinės stuburo dalies. Taip būsite idealioje pusiausvyros pozicijoje ir užimsite geriausią sėdėjimo padėtį. Atminkite, jog aktyvios padėties užėmimas nereiškia kvėpavimo sulaikymo.

Pasiruošę? Pirmyn! Pratimai nugarai darbe ir namie
Mūsų laikais daugelis darbų yra atliekami sėdint, ir mes labai retai judame atviroje erdvėje. Original PEZZI® mankštos kamuolys yra ideali priemonė, leidžianti namie ir darbe kompensuoti judėjimo trūkumą. Štai keletas praktinių pavyzdžių:

Teisingai atsisėskite ant Original PEZZI® mankštos kamuolio. Dažniausiai reikia šiek tiek palinkti į priekį, jei dirbama prie stalo. Užimant šią poziciją nelenkite nugaros, o stenkitės palinkti į priekį išlaikant tiesią nugarą. Tai reikalauja didesnių nugaros raumenų pastangų, tačiau tai juos stiprins, ir tuo pačiu išvengsite tarpslankstelinių diskų spaudimo. 
Judinkite dubenį
Ridinėkite kamuolį judindami klubus pirmyn ir atgal, kairėn ir dešinėn. Jei tuo pat metu uždėtumėte rankas ant nugaros, pajustumėte stuburo judėjimą kryžkaulio plote. Kaip jau iki šiol supratote, judėjimas pagerina maistinių medžiagų apykaitą ir padeda išvengti raumenų sutrumpėjimo.
Atsigaukite šokinėdami
Pradėkite nuo teisingos pozicijos – rankos padėtos ant šlaunų arba laisvai nuleistos šonuose, pėdos prispaustos tvirtai prie žemės – ir lengvai šokinėkite. Tokiu būdu tarpslankstelinių diskų suspaudimas kinta. Nugaros raumenys yra priversti dar stipriau laikyti lygsvarą ir stabilizuoti stuburą. Niekada nepraraskite kontakto su kamuoliu. Šis pratimas turi regeneruojančią ir atgaivinančią įtaką kūnui ir psichikai.
Poilsis prieš ekraną

Tie, kurie dirba prieš ekraną, dažnai kenčia nuo raumenų sutrumpėjimo ir įtampos, dažniausiai pasireiškiančių stuburo kaklinėje zonoje. Tokiu atveju kartais naudinga pamasažuoti kaklą iš nugaros pusės užmerkus akis ar žiūrint pro langą. Tada galva turėtų būti pakreipiama šiek tiek dešinėn, paskui kairėn darant nepilnus sukamuosius judesius. Netgi krūtinės ląstai reikia nedidelių šoninių ir sukamųjų palenkimų. Dažnai atpalaiduokite pečius ir rankas.[image: image13.jpg]



Tiesios laikysenos išlaikymas yra fizinės ištvermės pratimas

Kai tik pajausite raumenų nuovargį, grįžkite į kėdę su atlošu (tokią, kuri gerai prilaikytų nugarą) arba padarykite trumpą pauzę, bet užimkite tipinę vežiko pozą.
Darykite pauzes sėdėjimui
Kai kurie darbai gali būti atliekami nebūtinai sėdint. Pavyzdžiui, kai kalbate telefonu – atsistokite, ištempkite raumenis ir giliai kvėpuokite. 
Būtinas poilsis

Netgi taisyklinga laikysena su laiku kartais gali būti išbalansuojama. Balansą galima atstatyti atliekant priešingus judesius ir atsipalaiduojant. 
Taigi darbe atlikite vieną iš šių pratimų:
Atsigulkite ...

Atsigulkite kniūbsčias ant Original PEZZI® mankštos kamuolio. Stuburas išlenktas ir gerai prilaikomas kamuolio. Švelnus nugaros raumenų ištempimas suteikia malonų poveikį, ypač kryžkaulio zonoje. Laisvai kabanti galva yra gerai aprūpinama krauju, taigi, pagerinamas mąstymas ir koncentracija. Palikite šią poziciją lėtai ir ramiai.[image: image15.png]



... išsitempkite ...

Atsigulkite nugara ant kamuolio ir tvirtai laikykitės. Išžerkite kojas, pėdas pasukite į išorę. Įsitikinkite, kad nuo klubų iki viršugalvio pilnai liečiate kamuolį. Jei jaučiate, jog toks nugaros išlinkimas jums yra nepatogus, padėkite rankas už galvos. Tokiu būdu yra ištempiamas  stuburas, tempiami priekiniai kūno raumenys. Akis laikykite atmerktas, kad geriau išlaikytumėte lygsvarą. Palikite šią poziciją lėtai ir ramiai.

... ir atsipalaiduokite.

Atsigulkite ant grindų ant nugaros. Kojas užkelkite ant Original PEZZI® mankštos kamuolio. Tokiu būdu yra pagerinamas veninio kraujo tekėjimas ir išvengiama skysčių užsistovėjimo bei apatinių galūnių tinimo. Maža pagalvėlė, pakišta po galva ir kaklu, pagerina kaklo raumenų atsipalaidavimą. Ištieskite rankas iš šalis delnais į viršų. Mėgaukitės poilsiu. Stipriai suglaudžiant ir išskečiant rankas šiek tiek ridinėkite kamuolį. Palikite šią poziciją lėtai ir ramiai.
Beje: Original PEZZI® mankštos kamuolys kaip kėdės variantas gali būti pritaikomas atliekant įvairią visos dienos veiklą: žiūrint televizorių, kalbant telefonu, lyginant, per kavos pertraukėlę ar namų ruošos metu... Tik niekada nepamiškite – pavargus grįžkite ant įprastos su atlošu kėdės arba padarykite keleto minučių pertrauką, kad pailsėtumėte. 

Original PEZZI® kamuolys fizinio lavinimo treniruotėms
Mažai judėjimo ar neteisingi judesiai sukelia gana rimtų problemų mūsų laikmečiu. Savo galimybių ribose mes turime bandyti vengti tokių situacijų kasdieninėje veikloje arba kompensuoti judėjimo trūkumą laisvalaikio metu. Gera ir efektyvi alternatyva yra fizinio lavinimo treniruotės su Original PEZZI® mankštos kamuoliu. Sportas sėdint ant Original PEZZI® kamuolio, tai tarsi žaidimas, beveik nepastebimas ir suteikiantis pamokoms malonių akimirkų. Kamuolys tampa tarsi žaidimų draugas, o pratimai turi aiškius ir apibrėžtus tikslus. Vadovaujant ir prižiūrint specialistui išmokstama daug efektyvių mankštos pratimų. Valandos, praleistos fizinio lavinimo treniruotėje kartu su Original PEZZI® mankštos kamuoliu  prižiūrint specialistui pagerina bendrą savijautą. Žaismingai ir geriausiu būdu skatinamas ne tik reikiamas jėgos panaudojimas, bet ir būtina fizinė ištvermė, koordinacijos, judėjimo gebėjimai. 
Gera pradžia...

Jau vaikystėje mes galime rasti problemų, kylančių dėl nugaros sutrikimų, laikysenos. Ilgas sėdėjimas yra nenatūralu vaikams ir dar labiau pavojinga mums, suaugusiems. Tuomet, kaip taisyklė, tėvai ir mokytojai turėtų užtikrinti pakankamą kiekį skirtingų judėjimo galimybių. Motorinis aktyvumas skatina vaikus mokytis ir treniruoti koordinacijos, reikiamo jėgos panaudojimo bei tinkamiausios reakcijos į neįprastas situacijas. Mokant vaikus sveiko gyvenimo būdo, didžiausią naudą ir vaikams ir sau teikiame tuomet, kai kartu praktikuojame atitinkantį jų amžių judėjimą, jėgų atgavimą. Kai Original PEZZI® mankštos kamuolys tampa namų ir mokyklos standartinės įrangos dalis, tuomet yra visos prielaidos suformuoti tiesią ir sveiką nugarą. Atkreipkite dėmesį, kad:

· net vaikams kamuolys yra įprastai naudojamos kėdės variantas, bet ne jos pakaitalas.

· kamuolys turi būti pasirenkamas pagal kūno matmenis.

· vaikai išmoksta užimti teisingą sėdėjimo pozą, jei jiems rodomas geras pavyzdys.

· kamuolys daug labiau nei tradicinė kėdė atitinka vaikų natūralų ir sveiką judėjimo poreikį.

Vaikai sugalvoja individualius savo pačių pratimus. Padėkite ir skatinkite jų žaidimą su kamuoliu sukurdami pakankamai erdvės; bet pasistenkite nepalikti jų vienų, ypač jei vaikai yra maži. Kamuolys yra netinkamas iki 36 mėnesių amžiaus vaikams.
Verta žinoti

Trumpa istorija

Original PEZZI® mankštos kamuolys yra geriausiai pasaulyje žinomas kamuolys fiziniams pratimams. Jį gaminanti italų kompanija LEDRAGOMMA yra sukurta 1950 m. ir turi plačią bei pripažintą pažangią patirtį kokybiškos įrangos gamyboje sporto salėms, fitneso klubams, fizioterapijos ir reabilitacijos centrams. Pažangesnių technologinių procesų bei aukščiausios kokybės žaliavos naudojimas garantuoja Original PEZZI® mankštos kamuoliui būdingą stiprumą ir elastingumą. Be to, prieš patenkant į prekybą, kiekvienas kamuolys pereina labai griežtą kokybės kontrolę. Visi Original PEZZI® mankštos kamuoliai atitinka Europos medicinos prietaisų direktyvą 93/42/EEB.
MAXAFE® linija

Išskirtinė flexton silpower® (Pat. No. EP 1 409 088 B1 – Pat. No. US 7,144,345 B2) medžiaga yra kilusi iš „Maxafe®“ produktų linijos, kurioje yra sustiprintas saugumo faktorius: prakiurdžius kamuolį jis išsileidžia lėtai. „Maxafe®“ linijos produktai yra ypač patrauklūs savo švelniu paviršiumi. 

Twin-Roll®

Twin-Roll® masažo ritinėliai yra rekomenduojami 
masažuoti pėdoms. 
Pratimų programa naudojant Original PEZZI® mankštos kamuolį
Bendram apšilimui – Stuburo mobilumui – Pusiausvyrai

1. Laikykite vieną pėdą ant grindų, kad išlaikytumėte lygsvarą, ir sukite kitą pėdą ratu. 2. Judinkite klubus taip, kad ridentumėte kamuolį pirmyn ir atgal. 3. Judinkite klubus taip, kad ridentumėte kamuolį kairėn ir dešinėn. 4. Žingsniuokite vietoje mojuodami rankomis (išlaikant stuburą stabilioje padėtyje). 5. Spyruokliuojančiai šokinėkite.
Stiprinimui – Stabilizavimui
[image: image3.png]



1. Palenkite liemenį į priekį. Kilnokite pakaitomis rankas virš galvos (stenkitės nekilnoti pečių). 2. Pakelkite viršutinę kūno dalį nuo kamuolio ir, išlaikant šią pozicija, tieskite rankas į priekį. 3. Pakaitomis iškelkite ir nuleiskite klubus. 4. Šiek tiek kilstelėkite viršutinę liemens dalį nuo grindų ir pirštų galais palieskite kamuolį. 5. Vaikščiokite ant rankų, kad sustiprintumėte nugarą. Kūną išlaikykite tiesų.
Tempimui – Atpalaidavimui

1. Švelniai svyruokite ant kamuolio. Atsipalaiduokite. 2. Atlikite priekinių kūno raumenų tempimą. 3. Tempkite kojos bei šoninius liemens raumenis. 4. Išlaikant tiesią nugarą tempkite užpakalinius kojos raumenis. 5. Ištempkite nugaros bei menčių raumenis.
PAGE  




